smcproject/ml-wiki-sentences huggingface dataset:
2008-ൽ രൂപം കൊണ്ട ജാങ്കോ 501(c)(3) പ്രകാരം ലാഭേച്ഛയില്ലാതെ പ്രവർത്തിക്കുന്ന യുഎസിൽ സ്ഥാപിതമായ ഒരു സ്വതന്ത്ര സംഘടനയാണിത്.
സോഫ്റ്റ്‌വേർ ഫൌണ്ടേഷനാണ് ഇത് പരിപാലിക്കുന്നത് .
ഡാറ്റാബേസിൽ അധിഷ്ഠിതമായി പ്രവർത്തിക്കുന്ന വെബ്സൈറ്റുകളുടെ ബുദ്ധിമുട്ട് ലഘൂകരിക്കുക എന്നതാണ് ജാങ്കോയുടെ പ്രധാന ലക്ഷ്യം.
പ്രോഗ്രാം ഘടകങ്ങളുടെ പുനരുപയോഗവും പ്ലഗബിലിറ്റി (ഉടൻ പ്രവർത്തനസജ്ജമാവൽ) യും കുറവ് കോഡും ഉറപ്പ് വരുത്തുന്നു.
പ്രധാനമായും 'സ്വയം ആവർത്തിക്കരുത്' എന്ന തത്ത്വത്തിൽ പ്രവർത്തിക്കുന്നു.
ക്രമീകരണങ്ങൾക്കും ഡാറ്റ മോഡലുകൾക്കുമുൾപ്പെടെ പ്രോഗ്രാമിൽ മുഴുവനായും പൈത്തൺ ഉപയോഗിച്ചിട്ടുണ്ട്.
വായിക്കാനും, പുതുക്കാനും, നീക്കം ചെയ്യാനുമുള്ള ഒരു അഡ്മിൻ ഇന്റർഫേസും ജാങ്കോ നൽകുന്നുണ്ട്.
അഡ്മിൻ മോഡൽ വഴി അതിനെ ക്രമീകരിക്കാനുമാകും.
പബ്ലിക് ബ്രോഡ്കാസ്റ്റിംഗ് സർവീസ് , ഇൻസ്റ്റാഗ്രാം , മോസില്ല , ദി വാഷിംഗ്ടൺ ടൈംസ് , ഡിസ്കസ് , ബിറ്റ്ബക്കറ്റ് , നെക്സ്റ്റ് ഡോർ , ക്ലബ്ബ്‌ഹൗസ് എന്നിവ ജാങ്കോ ഉപയോഗിക്കുന്ന അറിയപ്പെടുന്ന സൈറ്റുകളുടെ പട്ടികയിൽപ്പെടുന്നു.
പിൻട്രസ്റ്റിൽ ആദ്യം ഉപയോഗിച്ചിരുന്നെങ്കിലും പിന്നീട് ഫ്ലാസ്കി ലേക്ക് മാറി.
ജാങ്കോ 2003-ലാണ് നിർമ്മിക്കപ്പെടുന്നത്.
ലോറൻസ് ജേണൽ എന്ന പത്രത്തിലെ ജോലിക്കാരായ അഡ്രിയാൻ ഹോലോവറ്റിയും സിമോൺ വിൽസണും പൈത്തൺ ഉപയോഗിച്ച് ആപ്ലിക്കേഷനുകൾ എഴുതിത്തുടങ്ങി.
2005 ൽ ഇത് ബിഎസ്‍ഡി അനുമതിപത്രത്തിൽ പുറത്തിറക്കി.
2008-ൽ പ്രശസ്ത ഗിറ്റാറിസ്റ്റായ ജാങ്കോ റെയിൻഹാർഡിന്റെ സ്മരണാർഥം ഫ്രേം വർക്കിന് ജാങ്കോ എന്ന പേര് നൽകി.
2008 ൽ പുതുതായി രൂപപ്പെട്ട ജാങ്കോ സോഫ്റ്റ്‍വെയർ ഫൗണ്ടേഷൻ എന്ന സംഘടന ജാങ്കോ ഭാവിയിൽ പരിപാലിക്കും എന്ന് പ്രഖ്യാപിച്ചു.
2008 ജൂണിൽ, പുതുതായി രൂപീകരിച്ച ജാംഗോ സോഫ്റ്റ്‌വെയർ ഫൗണ്ടേഷൻ (DSF) ഭാവിയിൽ ജാങ്കോയെ പരിപാലിക്കുമെന്ന് പ്രഖ്യാപിക്കപ്പെട്ടു.
ഫീച്ചറുകൾ കമ്പോണന്റ്സ് ഒരു യൂസർ അക്കൗണ്ട് പരിഷ്കരിക്കുന്നതിനുള്ള ജാംഗോ അഡ്മിൻ ഇൻ്റർഫേസിൻ്റെ സ്ക്രീൻഷോട്ട്
എച്ച്ടിടിപി പ്രതികരണങ്ങൾ സൃഷ്ടിക്കുന്ന ഒബ്‌ജക്റ്റുകളെ "വ്യൂസ്" എന്ന് വിളിക്കുന്നത് പോലെ ജാംഗോയ്ക്ക് അതിൻ്റേതായ നിബന്ധനകൾ ഉപയോഗിക്കുന്നുണ്ടെങ്കിലും , ജാംഗോയുടെ പ്രധാന ഘടന ഇപ്പോഴും എംവിസി ( മോഡൽ-വ്യൂ-കൺട്രോളർ ) ആർക്കിടെക്ചർ പിന്തുടരുന്നു .
പൈത്തൺ ക്ലാസുകളെ ഡാറ്റാബേസ് ടേബിളുകളിലേക്ക് ബന്ധിപ്പിക്കുന്ന ഒരു ഒബ്‌ജക്റ്റ്-റിലേഷണൽ മാപ്പർ (ORM) ആണ് മോഡൽ, ഇത് ഡാറ്റ മാനേജ്‌മെൻ്റ് എളുപ്പമാക്കുന്നു.
വ്യൂ എന്നത് എച്ച്ടിടിപി റിക്വസ്റ്റുകൾ പ്രോസസ്സ് ചെയ്യുകയും ഉപയോക്താക്കളെ ഡാറ്റാകൾ കാണിക്കാൻ ടെംപ്ലേറ്റുകൾ ഉപയോഗിക്കുകയും ചെയ്യുന്നു.
കൺട്രോളർ എന്നത് ഇൻകമിംഗ് വെബ് അഡ്രസ്സുകളെ ശരിയായ പ്രവർത്തനവുമായി പൊരുത്തപ്പെടുത്തുകയും ശരിയായ പേജ് കാണിക്കാൻ ആപ്പിനെ നയിക്കുകയും ചെയ്യുന്ന ഒരു യുആർഎൽ ഡിസ്‌പാച്ചറാണ്.
വെബ് ഡെവലപ്‌മെൻ്റിൽ എല്ലാം ഓർഗനൈസുചെയ്‌ത് എളുപ്പത്തിൽ കൈകാര്യം ചെയ്യാൻ ഈ സജ്ജീകരണം സഹായിക്കുന്നു.
പുറമെ നിന്നുള്ള കണ്ണികൾ Django Project home page How to run Django on Lighttpd with FastCGI Archived 2010-10-09 at the Wayback Machine .
അവലംബം 1 2 3 ↑ ↑ ↑ ↑ 1 2 1 2 ↑ ↑ ↑ ↑ Opensource.washingtontimes.com .
↑ ↑ ↑ ↑ ↑ ↑ ↑ https://www.djangoproject.com/weblog/2008/jun/17/foundation/ ↑
ജാങ്സൂ ഇംഗ്ലീഷ് വിലാസം https://ml.wikipedia.org/wiki/Jiangsu
ചൈനയിലെ പൂർവ-മധ്യ തീരത്തുള്ള ഒരു പ്രവിശ്യയാണ് ജാങ്സൂ ( 江苏 ⓘ ).
നാൻജിങ് നഗരം തലസ്ഥാനമായ ജാങ്സൂ, ചൈനയിലെ പ്രവിശ്യകളിൽ വിദ്യാഭ്യാസം , ധനകാര്യം , സാങ്കേതികവിദ്യ , വിനോദസഞ്ചാരം എന്നീ മേഖലകളിൽ മുന്നിട്ടു നിൽക്കുന്ന ഒന്നാണ്.
ചൈനയിലെ 23 പ്രവിശ്യകളിൽ വെച്ച് മൂന്നാമത്തെ എറ്റവും ചെറിയ പ്രവിശ്യയാണ് ജാങ്സൂ.
എന്നാൽ അഞ്ചാമത്തെ എറ്റവും ജനസംഖ്യയുള്ളതും ജനസാന്ദ്രതയിൽ ഒന്നാമതു നിൽക്കുന്നതും ജാങ്സൂ പ്രവിശ്യയാണ്.
ആളോഹരി ജി.ഡി.പിയിൽ ഒന്നാം സ്ഥാനത്തും ആകെ ജി.ഡി.പിയിൽ ഗ്വാങ്ഡോങ് പ്രവിശ്യക്കു പിന്നിൽ രണ്ടാം സ്ഥാനത്തും ജാങ്സൂ പ്രവിശ്യ നിലകൊള്ളുന്നു.
ജാങ്സൂവിന്റെ അതിർത്തികൾ, വടക്ക് ഷാൻഡോങ്, പടിഞ്ഞാറ് ആൻഹുയി, തെക്ക് ജെജിയാങ്, ഷാങ്ഹായ് എന്നിവയാണ്.
മഞ്ഞക്കടലുമായി 1000 കിലോമീറ്ററിലധികം കടൽത്തീരം ജാങ്സൂവിനുണ്ട്.
യാങ്സ്റ്റേ കിയാംഗ് നദി പ്രവിശ്യയുടെ തെക്കൻ ഭാഗങ്ങളിൽക്കൂടി കടന്ന് പോകുന്നു.
സുയി, താങ് രാജവംശങ്ങളുടെ കാലം മുതൽക്കേ ജാങ്സൂ ദേശീയ പ്രാധാന്യമുള്ള ഒരു സാമ്പത്തിക, വ്യാപാര മേഖലയായിരുന്നു.
ഗ്രാൻഡ് കനാലിന്റെ നിർമ്മാണം അതിന് ശക്തി പകരുകയും ചെയ്തു.
നാൻജിങ് , സൂജോ, വൂക്സി, ചാങ്ജോ, ഷാങ്ഹായ്(1927ൽ ജാങ്സൂവിൽ നിന്ന് നീക്കപ്പെട്ടു) മുതലായ ജാങ്സൂ നഗരങ്ങളെല്ലാം ചൈനയിലെ പ്രധാന വാണിജ്യകേന്ദ്രങ്ങളാണ്.
1990-ലെ സാമ്പത്തിക പരിഷ്കാരങ്ങൾക്ക് ശേഷം ജാങ്സൂ സാമ്പത്തിക വികസനത്തിന്റെ കേന്ദ്രബിന്ദുവായി മാറി.
മാനവ വികസന സൂചികയനുസരിച്ച് ചൈനയിലെ ഏറ്റവും വികസിതമായ പ്രവിശ്യയാണ് ജാങ്സൂ.
ഇലക്ട്രോണിക് ഉല്പന്നങ്ങൾ, രാസവസ്തുക്കൾ, തുണിത്തരങ്ങൾ എന്നിവയുടെ ലോകത്തിലെ തന്നെ മുൻനിര കയറ്റുമതി വ്യാപാരികളുടെ കേന്ദ്രമാണ് ജാങ്സൂ.2006 മുതൽ നേരിട്ടുള്ള വിദേശനിക്ഷേപം ഏറ്റവും കൂടുതൽ നടന്ന പ്രവിശ്യയും ജാങ്സൂവാണ്.
2014ൽ ജിയാങ്സൂവിന്റെ നോമിനൽ ജി.ഡി.പി 1 ട്രില്ല്യൺ യു.എസ്.ഡോളറിൽ കൂടുതലായിരുന്നു, ഇത് ലോകത്തെ എല്ലാ രാഷ്ട്ര ഉപപ്രദേശങ്ങളിൽ വെച്ച് ആറാമത്തെ സ്ഥാനത്താണ്.
ജാങ്സൂ എന്ന പേര് പ്രവിശ്യയിലെ രണ്ട് പ്രമുഖ നഗരങ്ങളായ ജാങ്നിങ്(ഇപ്പോൾ നാൻജിങ്), സൂഷോ എന്നിവയുടെ പേരിന്റെ സമ്മിശ്രമാണ്.
ജാങ്സൂവിന്റെ ചുരുക്കപ്പേരായി രണ്ടാമത്തെ ഭാഗമായ 'സൂ' ഉപയോഗിക്കുന്നു.
പൊതുവേ പരന്ന ഭൂമിയാണ് ജാങ്സൂവിൽ.
പ്രദേശത്തിന്റെ 68% സമതലങ്ങളും 18% ജലത്താൽ മൂടപ്പെട്ടതുമാണ്.
പ്രവിശ്യയുടെ സിംഹഭാഗവും സമുദ്രനിരപ്പിൽ നിന്ന് 50 മീറ്റർ ഉയരത്തിനുള്ളിലാണ്.
വിപുലമായ ജലസേചന സംവിധാനം ഉള്ള ജാങ്സൂവിന് അതുമൂലം 'ജലത്തിന്റെ ദേശം' എന്ന അപരനാമവുമുണ്ട്.
തെക്കൻ നഗരമായ സൂജോവിൽ കനാലുകളുടെ ശൃംഖലയുണ്ട്, അതുകൊണ്ട് ഈ നഗരത്തെ കിഴക്കിന്റെ വെനീസ് അല്ലെങ്കിൽ പശ്ചിമേഷ്യയുടെ വെനീസ് എന്നുവിളിക്കുന്നു.
കിഴക്കു നിന്ന് പടിഞ്ഞാറോട്ടൊഴുകുന്ന എല്ലാ നദികൾക്കും കുറുകേ വടക്കു നിന്ന് തെക്കോട്ട് ജാങ്സൂവിനെ മുറിച്ചുകൊണ്ട് ഗ്രാൻഡ് കനാൽ ഒഴുകുന്നു.
ജാങ്സൂവിന്റെ ഒരതിർത്തി മഞ്ഞക്കടലാണ്.
യാങ്സ്റ്റേ നദി പ്രവിശ്യയുടെ തെക്കുഭാഗത്തെ മുറിച്ചുകൊണ്ട് ദക്ഷിണ ചൈനാക്കടലിലേക്കൊഴുകുന്നു.
ഇത് പ്രവിശ്യയെ നഗരവത്കൃതമായ സമ്പന്ന തെക്കും അവികസിത വടക്കും ഭാഗങ്ങളായി വിഭജിക്കുന്നു.
സമുദ്രനിരപ്പിൽ നിന്ന് 625 മീറ്റർ ഉയരമുള്ള യുന്റായ് മലയാണ് ജാങ്സൂവിലെ എറ്റവും ഉയർന്ന പ്രദേശം.
ജാങ്സൂവിലെ പ്രധാന തടാകങ്ങൾ റ്റൈ തടാകം, ഹൊങ്സെ തടാകം, ഗൊയു തടാകം, ലുമാ തടാകം, യാങ്ചെങ് തടാകം എന്നിവയാണ്.
എഡി 1194 മുൻപ് ഹുവയ് നദി ഉത്തര ജാങ്സൂവിനു കുറുകെ ഒഴുകി മഞ്ഞക്കടലിൽ ചെന്ന് ചേർന്നിരുന്നു.
ചൈനയിലെ പ്രധാന നദികളിലൊന്നാണ് ഹുവയ് നദി, ഇതാണ് ഉത്തര ചൈനയുടെയും ദക്ഷിണ ചൈനയുടെയും പരമ്പരാഗത അതിർത്തിയായി പ്രവർത്തിച്ചിരുന്നത്.
എഡി 1194 മുതൽ ഹുവയ് നദിക്കും വടക്കൊഴുകിയിരുന്ന മഞ്ഞ നദി പല വട്ടം അതിന്റെ ഗതിമാറിയൊഴുകി.
അപ്പോളെല്ലാം വടക്കോട്ട് ബോഹൈ ഉൾക്കടലിലേക്കൊഴുകുന്നതിനു പകരം ഉത്തര ജാങ്സൂവിൽ ഹുവയ് നദിയിലേക്കാണ് മഞ്ഞ നദി ഒഴുകിയത്.
മഞ്ഞ നദിയുടെ ഈ കയ്യേറ്റങ്ങളിൽ ഒഴുകിയെത്തിയ മണലും ചെളിയും മൂലം 1855 ആയപ്പോളേക്കും ഹുവയ് നദിയുടെ ദിശമാറി വടക്കോട്ട് ഗ്രാൻഡ് കനാൽ വഴി യാങ്സ്റ്റേ നദിയിലേക്ക് ഒഴുകാൻ തുടങ്ങി.
പണ്ട് ഈ നദി ഒഴുകിയിരുന്ന വഴിയിൽ ഇപ്പോൾ ജനസേചന കനാലുകളാണ്.
ബാഹ്യ കണ്ണികൾ Wikimedia Commons has media related to 江苏 .
വിക്കിവൊയേജിൽ നിന്നുള്ള ജാങ്സൂ യാത്രാ സഹായി Jiangsu Government website (in Chinese) Complete Map of the Seven Coastal Provinces from 1821 to 1850 (in English) (in Chinese)
ജാട്ട് ജനത ഇംഗ്ലീഷ് വിലാസം https://ml.wikipedia.org/wiki/Jat_people
ഉത്തരേന്ത്യയിലേയും , പാകിസ്താനിലേയും പഞ്ചാബ് മേഖലയിൽ പ്രധാനമായും അധിവസിക്കുന്ന ഒരു ജനവിഭാഗമാണ്‌ ജാട്ട് (ഹിന്ദി: जाट, ഉർദ്ദു: جاٹ, പഞ്ചാബി: ਜੱਟ ).
ജനവിഭാഗത്തിനുണ്ട്.
അറബിയിൽ പുരാതന ഇറാഖി ഗോത്രമായ zuṭṭ ജാട്ട് ആണ്.
ജാട്ടുകളുടെ ഉത്ഭവം യൂറേഷ്യയിലെ സിഥിയരിൽ (Scythians) നിന്നാണെന്ന് പറയപ്പെടുന്നു.
ജാട്ട് രാജ്യങ്ങൾ
പതിനേഴാം നൂറ്റാണ്ടിന്റെ അവസാനപാദത്തിലും പതിനെട്ടാം നൂറ്റാണ്ടിലുമായി മുഗളരുടെ ശക്തിക്ഷയത്തെ മുതലെടുത്ത് ചുരമാൻ എന്ന ഒരു നേതാവിന്റെ കീഴിൽ ജാട്ടുകൾ ദില്ലിക്ക് പടിഞ്ഞാറുള്ള പ്രദേശങ്ങളുടെ നിയന്ത്രണം കൈക്കലാക്കി.
1680-ഓടെ രാജനഗരങ്ങളായ ദില്ലിക്കും ആഗ്രക്കുമിടക്കുള്ള പ്രദേശങ്ങൾ ഇവരുടെ നിയന്ത്രണത്തിലായി.
കുറച്ചു നാളേക്കെങ്കിലും ആഗ്ര നഗരത്തിന്റേയും ഫലത്തിലുള്ള നിയന്ത്രണവും ഇവർക്കു കൈവന്നു .
ജാട്ടുകൾ മികച്ച കൃഷിക്കാരായിരുന്നു.
ഇവരുടെ നിയന്ത്രണത്തിലായിരുന്ന പാനിപ്പത്ത് , ബല്ലബ്‌ഗഢ് തുടങ്ങിയ നഗരങ്ങൾ പ്രധാനപ്പെട്ട വ്യാപാരകേന്ദ്രങ്ങളായ് പരിണമിച്ചു.
സൂരജ് മൽ എന്ന രാജാവിന്റെ നേതൃത്വത്തിൽ ഭരത്പൂർ ഒരു കരുത്തുറ്റ രാജ്യമായി മാറി.
1739-ൽ നാദിർ ഷാ , ദില്ലി ആക്രമിച്ചപ്പോൾ നഗരത്തിലെ പല പ്രഭുക്കന്മാരും ഭരത്പൂരിൽ അഭയം പ്രാപിച്ചിരുന്നു .
കുറിപ്പുകൾ ൧ There is no sturdier or finer peasant in India than the Jat, wedded to the soil and brooking no interference with his land.
He also has a Scythian origin.
അവലംബം ↑ ജവഹർ‍ലാൽ നെഹ്രു - ഇൻഡ്യയെ കണ്ടെത്തൽ - പുറം 145 1 2 {{ cite book }} : Cite has empty unknown parameter: | coauthors= ( help )
ജാതകം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ജനനസമയത്തെ ഗ്രഹസ്ഥിതിയെ ആശ്രയിച്ച് എഴുതുന്ന ജീവിത ഫലകമാണ് ജാതകം .
ഭാരതീയ ജ്യോതിഷമാണ് ജാതകത്തിനാധാരം.
മുജ്ജന്മകർമം  അനുസരിച്ച് ജനനം  മുതൽ മരണം  വരെ അനുഭവിക്കുന്ന ഫലങ്ങൾ മുഴുവനും  ജാതകം കൊണ്ട് അറിയാൻ കഴിയുമെന്ന് ജ്യോതിഷം അവകാശപ്പെടുന്നു.
ജാതകം  രചിക്കാൻ വരാഹഹോര, പരാശരഹോര,ജാതകപാരിജാതകം,ഫലദീപിക,ഭാവകുതൂഹലം , ജാതകചന്ദ്രിക മുതലായ ഗ്രന്ഥങ്ങൾ പഠിച്ചിരിക്കണം.
'ജനനീ ജന്മസൗഖ്യാനാം വർ‌ദ്ധനീ കുലസമ്പദാം,
പദവീപൂർ‌വ്വപുണ്യാനാം ലിഖ്യതേ ജന്മപത്രികാ'
എന്ന പ്രസ്താവനയോടെ തുടങ്ങുന്ന ജാതകത്തിൽ പഞ്ചാംഗയുക്തമായ ജന്മസമയം,ഗ്രഹനില,നവാംശകം,ഗ്രഹസ്ഫുടങ്ങൾ, പഞ്ചാംഗഫലം,യോഗഫലം എന്നിവയും തുടർന്ന് ഭാവഫലവിചാരം, ലഗ്നഭലം,ആയുർഭാവം,വിദ്യാഭാവം, വിവാഹകാലം,പൂർ‌വജന്മപുനർ‌ജന്മാവസ്ഥ,ധനഭാഗ്യഭാവം,സഹോദരഭാവം,മാതൃപിതൃഭാവം,ദശകാലനിരൂപണം എന്നീകാര്യങ്ങൾ ചർച്ച ചെയ്യുന്നു, തുടർന്ന് കാലചക്രദശ,നിർ‌വാണദശ,ആധാനദശ,ഉല്പന്നദശ,മഹാദശ,മൃത്യുദശ എന്നിവ വിചാരണ ചെയ്‌തിട്ട് നക്ഷത്രദശാകാലം സൂക്ഷ്മപ്പെടുത്തി എഴുതുന്നു.
ദശാപഹാരങ്ങളുടെ ഫലം പ്രമാണസഹിതം വിവരിച്ച് അഷ്ടവർഗം ഗണിച്ച് ചേർക്കുന്നു.
'യദ്യന്മയാദ്യ ലിഖിതം ജാതകസ്യ ശുഭാശുഭം സത്യം
ഭവതു  തത്സർ‌വം ഗുരൂണാം കരുണാ ബലാൽ '
എന്ന സമാപ്തവാക്യത്തോടെ ജാതകരചന ഉപസംഹരിക്കുന്നു.
ശിഷ്ട്ദശ
സാധാരണ60നാഴിക ഒരു നക്ഷത്രസമയമയി കണക്കക്കിയാണുശിഷ്ടദശ കണക്കാക്കുന്നത്.
നക്ഷ്ത്രശിഷ്ടം ദശാനാതന്റെ വർഷം /60=വർഷം ശിഷ്ടം / 6=മാസം ശിഷ്ടം *6=ദിവസം കണ്ണികൾ മലയാള ജാതകം ഓൺലൈൻവഴി ഇവിടെ കാണാം Archived 2013-12-30 at the Wayback Machine .
അവലംബം വിശ്വവിജ്ഞാനകോശം ആറാം വാള്യം
ശിഷ്ടം /5=മാസം എന്നുവായിക്കുക
തവിടൻ ശരശലഭം ഇംഗ്ലീഷ് വിലാസം https://ml.wikipedia.org/wiki/Lesser_Rice_Swift
ഒരു തുള്ളൻ ചിത്രശലഭമാണ് തവിടൻ ശരശലഭം ‌ ( ഇംഗ്ലീഷ് : Beavan's swift ).
Borbo bevani എന്ന ശാസ്ത്രീയ നാമത്തിൽ അറിയപ്പെടുന്നു.
ഇന്ത്യയിൽ ഒട്ടുമിക്ക സംസ്ഥാനങ്ങളിലും ഇവയെ കാണാറുണ്ട്.
ഡിസംബർ മാസങ്ങളിലാണ് ഇവയെ കാണാറുള്ളത് .
അവലംബം Borbo bevani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Borbo bevani എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
തവ്ദ (നദി)
ഒരു സൈബീരിയൻ നദിയാണ് തവ്ദ ( Russian : Тавда ).
മധ്യ യുറൽ പർവതത്തിൽ നിന്ന് ഉത്ഭവിച്ച ടോബോളിലേക്ക് ഒഴുകുന്നു.
ഈ നദിയുടെ വടക്ക് തുരയും തെക്ക് കോണ്ടയുമാണ്.
സ്വെർഡ്ലോവ്സ്ക് ഒബ്ലാസ്റ്റ്, ട്യൂമെൻ ഒബ്ലാസ്റ്റ് എന്നീ സ്ഥലങ്ങളിലൂടെ ഈ നദി കടന്നുപോകുന്നു.
ലോസ്വ, സോസ്വ എന്നീ നദികൾ കൂടിച്ചേർന്നാണ് തവ്ദ രൂപം കൊള്ളുന്നത്.
തവ്ദ 719 kilometres (447 mi) നീളം, അതിന്റെ ഉത്ഭവതടം ഏതാണ് 88,100 square kilometres (34,000 sq mi) വിസ്തൃതിയുള്ളതുമാണ്.
നവംബർ ആദ്യം നദി മരവിക്കുകയും ഏപ്രിൽ അവസാനം വരെ ഹിമപാതത്തിൽ തുടരുകയും ചെയ്യും.
ഇതിന്റെ പ്രധാന ഉപനദിയാണ് പെലിം .
തവ്ദ നദി സഞ്ചാരയോഗ്യമാണ്,  തടി റാഫ്റ്റിംഗ് ഇവിടെ ഉപയോഗത്തിലുണ്ട്.
യുറലുകളുടെ കിഴക്ക് റഷ്യയിലെ ആദ്യകാല ജനവാസ കേന്ദ്രങ്ങളിലൊന്നായ തവ്ദ പട്ടണം ഈ നദിയുടെ തീരത്താണ്.
കൂടാതെ പെലിം പട്ടണവും തവ്ദയുടെ തീരത്താണ്  സ്ഥിതിചെയ്യുന്നത്.
തവ്ദയും അതിന്റെ പ്രധാന കൈവഴികളായ സോസ്വ, ലോസ്വ, പെലിം എന്നിവയും തെക്കുകിഴക്കായി ഒഴുകുകയും മധ്യ യുറലുകളിലുള്ള ജലം ഒഴുക്കുകയും ചെയ്യുന്നു.
അവ 'Щ' എന്ന അക്ഷരത്തിന്റെ ആകൃതിയിലാണ്, പക്ഷേ നീളമുള്ള വാൽ.
സോസ്വ (പടിഞ്ഞാറ് വശത്തുള്ള നദി) തെക്കുകിഴക്കായി ഒഴുകുന്നു, സോസ്വ പട്ടണത്തിന് സമീപം വടക്കുകിഴക്കായി തിരിയുന്നു, ലോസ്വാ വരെ എത്തുന്നു.
അവിടം മുതൽ നദിയുടെ പേര് തവ്ദ എന്നാണ്.
ഈ നദി കിഴക്കോട്ട് ഒഴുക്ക് തുടരുന്നു, പെലിം നദിയും ഇതുമായി ചേരുന്നു പിന്നീട് തെക്ക്കിഴക്കോട്ട് ഒഴുകുന്നു.
ടിയൂമെൻ, തൊബൊൾസ്ക് എന്നിവയുടെ ഇടയിലൂടെ ടൊബോൾ വരെ ഒഴുകുന്നു.
തസായോലി
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് തസായോലി .
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് തസായോലി സ്ഥിതിചെയ്യുന്നത്.
തസായോലി വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് തസായോലി ൽ 353 വീടുകൾ ഉണ്ട്.
ആകെ ജനസംഖ്യ 1903 ആണ്.
ഇതിൽ 1040 പുരുഷന്മാരും 863 സ്ത്രീകളും ഉൾപ്പെടുന്നു.
തസായോലിയിലെ സാക്ഷരതാ നിരക്ക് 68.16 ശതമാനമാണ്.
തസായോലിയിലെ 6 വയസ്സിനു താഴെയുള്ള കുട്ടികളുടെ എണ്ണം 246 ആണ്.
ഇത് തസായോലിയിലെ ആകെ ജനസംഖ്യയുടെ 12.93 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 511 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 500 പുരുഷന്മാരും 11 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 93.54 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 31.51 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
തസായോലി ലെ 412  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 353 - - ജനസംഖ്യ 1903 1040 863 കുട്ടികൾ (0-6) 246 143 103 പട്ടികജാതി 412 230 182 പട്ടിക വർഗ്ഗം 0 0 0 സാക്ഷരത 68.16 % 55.2 % 44.8 % ആകെ ജോലിക്കാർ 511 500 11 ജീവിതവരുമാനമുള്ള ജോലിക്കാർ 478 472 6 താത്കാലിക തൊഴിലെടുക്കുന്നവർ 161 156 5 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
തവിടൻ പ്രാവ്
ഈ പ്രാവിനെ ആംഗലത്തിൽ laughing dove എന്നു പറയുന്നു.
palm dove , Senegal dove , little brown dove എന്നും പേരുകളുണ്ട്.
Spilopelia senegalensis എന്നു ശാസ്ത്രീയ നാമവും ഉണ്ട്.
ആഫ്രിക്ക , മിഡിൽ ഈസ്റ്റ് , ഇന്ത്യൻ ഉപഭൂഖണ്ഡത്തിന്റെ കിഴക്ക് എന്നിവിടങ്ങളിൽ കാണുന്നു.
വരണ്ട കുറ്റിച്ചെടികൾക്കടുത്തും, അർദ്ധമരുഭൂമിയിലും കാണുന്നു.
ചെമ്പിച്ച നിറവും കറുപ്പും കള്ളികൾ കഴുത്തിലുണ്ട്.
ഭോപ്പാലിൽ
നീളം കൂടിയ വാലുള്ള മെലിഞ്ഞ പ്രാവാണ്.
25 സെ.
മീ നീലമുണ്ട്, പക്ഷിക്ക്.
വാലിന് ഏറെ ക്കുറെ കറുപ്പു നിറമാണ്.
കഴുത്തിനും തലയ്ക്കും നരച്ച പിങ്കു നിറമാണ്.
ദേഹം നരച്ച തവിട്ടു നിറമാണ്.
ചെറിയ കൂട്ടമായാണ് ഇവയെ കാണുക.
നെഞ്ചിൽ കറുത്ത പുള്ളികളുണ്ട്.
കാലുകൾക്ക് പിങ്കു നിറം, കൊക്കിനും കണ്ണിനും കറുപ്പു നിറം.
പൂവനും പിടയും ഒരേപോലെ.
Feral S. s. senegalensis ( Rottnest Island , Western Australia ) Behaviour and ecology Laughing dove call Call of S. s. cambayensis ( Dindigul , India, Feb. 2006) ഈ പ്രമാണം കേൾക്കാൻ കഴിയുന്നില്ലേ?
Sonogram of call (South India)
വെള്ള കുടിക്കുന്ന സയത്ത് അതിനടുത്തുള്ള ബമരങ്ങളിൽ ഇവയെ വലിയ കൂട്ടമായി കാണാറുണ്ട്.
നിലത്തു വീണുകിടക്കുന്ന വിത്തുകളും ചെടിയുടെ ഭാഗങ്ങളും, ചെറു പ്രാണികൾ, ചിതലുകൾ, എന്നിവ ഭക്ഷണ മാക്കുന്നു.
നിലത്താണ് ഇര തേടു ന്നത്.
മുട്ടകൾ, Collection Museum Wiesbaden Nest on an olive tree with a typical clutch of two eggs, Djerba island പ്രജനനം
പല സ്ഥലങ്ങളിലും പ സമയത്താണ് പ്രജനനം നടത്തുന്നത്.
കമ്പുകൾ കൊണ്ട് അധികം ഉറപ്പില്ലാത്ത പരന്ന കൂടുകൾ ഉണ്ടാക്കുന്നു.
പൂവൻ കൊണ്ടു വരുന്ന ചുള്ളികൾ കൊണ്ട് പിട കൂടു വയ്ക്കുന്നു.
രണ്ടൂ മുട്ടകളിടുന്നു.
പൂവനു പിടയും ചേർന്ന്  അടയിരിക്കുകയും കുഞ്ഞുങ്ങളെ വളർത്തുകയും ചെയ്യുന്നു.
പകൽ പൂവനാണ് കൂടുതൽ സമയം അടയിരിക്കുന്നത്.
13-15 ദിവസംകൊണ്ട് മുട്ട വിരിയും.
ഒരേ ഇണകളൊരേകൂട്ടിൽ ഒന്നിൽ കൂടുതൽ തവണ മുട്ടകളിടും..
കുഞ്ഞ് 14-16 ദിവസംകൊണ്ട് പറക്കും..
കുഞ്ഞുങ്ങൾ- ദുബൈയിൽ
ആഫ്രിക്കയിൽ കൊമ്പൻ കുയിൽ ഇവയുടെ കൂട്ടിൽ മുട്ടയിടുന്നത് രേഖപ്പെടുത്തിയിട്ടുണ്ട്.
തലക്കെട്ടിനുള്ള വാചകം ഇവിടെ ചേർക്കുക അവലംബം
പുറത്തേക്കുള്ള കണ്ണികൾ Spilopelia senegalensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Streptopelia senegalensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Images and media Archived 2015-10-01 at the Wayback Machine .
തവിടൻ ബുൾബുൾ
White browed bulbul in bird bath from koottanad Palakkad Kerala India White browed Bulbul, Pycnonotus luteolus പാലക്കാട് ജില്ലയിൽ കൂറ്റനാട് നിന്നും
നാട്ടുബുൾബുൾ , ഇരട്ടത്തലച്ചി എന്നിവയ്ക്കു പുറമേ കേരളത്തിൽ കണ്ടു വരുന്ന ഒരിനം ബുൾബുളാണ് തവിടൻ ബുൾബുൾ .
ഇംഗ്ലീഷ് : White browed Bulbul.
ശാസ്ത്രീയ നാമം : Pycnonotus luteolus.
നാട്ടുബുൾബുളിന്റെ അതേ വലിപ്പം.
ശരീരത്തിനു മുകൾ ഭാഗമെല്ലാം മഞ്ഞയും പച്ചയും കലർന്ന തവിട്ടു നിറം.
അടിവശം പൊതുവേ ഇളം മഞ്ഞ; താടി, തൊണ്ട, നെറ്റി ഇവ വെള്ള.
കണ്ണിനു മുകളിൽ പുരികം പോലെ കാണപ്പെടുന്ന ഒരു വെള്ള വരയും ഉണ്ട്.
കുറ്റിക്കാടുകളിൽ ഇണകളായി കാണപ്പെടുന്നു.
വളരെ നാണം കുണുങ്ങികളും ഒഴിഞ്ഞു മാറുന്ന സ്വഭവക്കാരുമാണ്.
ഭക്ഷണം, പ്രജനന കാലം, കൂടു കെട്ടുന്നയിടങ്ങൾ ഇവയെല്ലാം മറ്റു ബുൾബുളുകളെ പോലെ തന്നെ.
കൊങ്ങിണി പൂവിന്റേയും മറ്റും ചെറുപഴങ്ങളും ഷഡ്പദങ്ങളുമാണ് ഇവയുടെ മുഖ്യാഹാരം.
ഉയരം കൂടുതലില്ലാത്ത പ്രദേശങ്ങളിലാണ് പ്രധാനമായും കാണുന്നത്.
ഇലപ്പൊഴിയും മരങ്ങളുള്ള മേഖലകളിലും തുറസ്സായ കുറ്റിക്കാടുകളിലും കാണപ്പെടുന്നു.
ഉത്തരായനരേഖയ്ക്കു താഴെ ഇന്ത്യൻ ഉപദ്വീപിന് കിഴക്ക് അഹമ്മദാബാദ് മുതൽ പടിഞ്ഞാറ് ബംഗാളിലെ മിഡ്നാപൂർ വരെയുള്ള ഭാഗങ്ങളിൽ കണ്ടുവരുന്നു.
ശ്രീലങ്കയിലും കാണാം.
സാധാരണഗതിയിൽ ഒതുങ്ങിയ 'ചിർ ' ശബ്ദം ആൺപക്ഷി പുറപ്പെടുവിക്കുന്നു.
പിന്നീടുള്ള വിളികളിൽ അത് ഉച്ചസ്ഥായിയിലേക്ക് കടക്കുന്നു.
ഒരിക്കൽ കേട്ടാൽ മാറി പോകാൻ ഇടയില്ലാത്ത ശബ്ദമാണ് ഉണ്ടാക്കുന്നത്.
കേൾക്കാൻ ഇമ്പമുള്ളതാണ് ശബ്ദം.
നാട്ടുബുൾബുളിന്റെയും മറ്റു ബുൾബുളുകളുടെയും കൂടിനോട് സാമ്യത പുലർത്തുന്നു.
ചെറുവേരുകൾ കൊണ്ട് വൃത്തിയുള്ളതും മൃദുലമായതുമായ കൊട്ട രൂപത്തിലുള്ള കൂട് നിർമ്മിക്കുന്നു.
തറയിൽ നിന്ന് 5 അടിയിൽ താഴെയുള്ള കുറ്റിക്കാടുകളിലാണ് കൂട് ഉണ്ടാക്കുന്നത്.
രണ്ടു മുട്ടകളാണ് സാധാരണ ഇടാറ്‌.
നീണ്ടുരുണ്ട മുട്ടകളിൽ ഊത നിറം കലർന്ന പൊട്ടുകളുണ്ടാവും.
തവിടന് വരണ്ട പ്രദേശങ്ങളിലുള്ള കുറ്റിക്കാടുകളാണ് കൂടുതൽ ഇഷ്ടം.
ആൺപക്ഷികളും പെൺപക്ഷികളും കൂട് ഉണ്ടാക്കുന്നതിലും കുഞ്ഞുകളെ പോറ്റുന്നതിലും ഒരുപോലെ പങ്കുകൊള്ളുന്നു.
കൂടുതൽ ചിത്രങ്ങൾ തവിടൻ ബുൾബുൾ അവലംബം
തവിടൻ വെരുക് ഇംഗ്ലീഷ് വിലാസം https://ml.wikipedia.org/wiki/Paradoxurus_jerdoni
ഇന്ത്യയിലെ കാടുകളിൽ അങ്ങിങ്ങായി കാണപ്പെടുന്ന തവിടൻ വെരുക് (ശാസ്ത്രീയ നാമം: Paradoxurus jerdoni ) കാഴ്ചയിൽ മരപ്പട്ടിയെപ്പോലെതന്നെയാണ് .
എന്നാൽ മുഖത്തും ശരീരത്തിലും അടയാളങ്ങളില്ല.
മരപ്പട്ടിയെക്കാൾ കുടുതൽ തവിട്ടുനിറമുണ്ട്.
തലയുംകാലുകളും അതിനെക്കാൾ ഇരുണ്ടതും തോൾ മങ്ങിയ തവിട്ടുനിറവും വശങ്ങൾ കുടുതൽ ചാരനിറവുമാണ്.
വാലിനും നിളം കൂടുതലാണ്.
വാലിൻറെ അറ്റം മിക്കതിലും വിളറിയ നിറമായിരിക്കും.
അടുത്തുചെന്നു പരിശോധിച്ചാൽ കഴുത്തിലെ രോമങ്ങൾ ശരീരത്തിലെ മറ്റു ഭാഗങ്ങളിലുള്ള രോമങ്ങളുടെ എതിർദിശയിലാണ് വളരുന്നതെന്ൻ കാണാൻ കഴിയും.
അക്രമണകാരികളെ പേടിപ്പിച്ചകറ്റാനുള്ള ഒരു രൂപാന്തരമാവാം ഇത്.
മിശ്രഭോജിയാണെങ്കിലും പ്രധാനമായും കായ്കനികളാണ് ഭക്ഷിക്കുന്നത്.
മഴക്കാടുകളിൽ  കാണുന്ന പഴങ്ങളെയാണ് മുഖ്യമായും ഇവ  ആശ്രയിക്കുന്നത്.
ശരീരത്തിൻറെ മൊത്തം നിളം:48-59 സെ.
, തൂക്കം:2.4-4കിലോ.
ഈർപ്പമുള്ള നിത്യഹരിതവനങ്ങൾ,കാപ്പിത്തോട്ടങ്ങൾ.
ഏറ്റവും നന്നായി കാണാവുന്നത് – കളക്കാട്മുണ്ടൻതുറ NP (തമിഴ്നാട്‌).
ആവാസവ്യവസ്ഥയുടെ നഷ്‌ടം.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Paradoxurus jerdoni എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Paradoxurus jerdoni എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
തവിടൻ ഷ്രൈക്ക് ഇംഗ്ലീഷ് വിലാസം https://ml.wikipedia.org/wiki/Brown_Shrike
Philippine Shrike,Lanius cristatus lucionensis തവിടൻ ഷ്രൈക്കിൻ്റെ സബ് സ്പീഷിസായ ഫിലിപ്പൈൻ ഷ്രൈക്ക്.
പാലക്കാട് ജില്ലയിൽ കൂറ്റനാട് നിന്നും
തവിടൻ ഷ്രൈക്ക് ( Lanius cristatus ).
ആകെകൂടി തവിട്ടുനിറംമുള്ള ഇതിന്റെ കൂർത്തൂവളഞ്ഞ കൊക്ക് കൊക്കിൽ നിന്നും തുടങ്ങുകയും കണ്ണിൻപട്ട  കണ്ണിൽകൂടി പുറകോട്ടു പോകുകയും ചെയ്യുന്നു.
പരന്ന തലയോടു കൂടിയ പക്ഷിക്ക്കു റ്റികാടുകളോടാണു  പ്രിയം.
പ്രജനന കാലം ആയാൽ ഇവ ഇൻഡ്യയുടെ വടക്കു ഭാഗത്തേക്കു ദേശാടനം നടത്തുന്നു.
തവിടൻ സ്കുവ ഇംഗ്ലീഷ് വിലാസം https://ml.wikipedia.org/wiki/Stercorarius_antarcticus
Stercorarius antarcticus എന്നു ശസ്ത്രീയ നാമമുള്ള തവിടൻ സ്കൂവയെ ആംഗലത്തിൽ Antarctic skua , subantarctic skua , southern great skua , southern skua എന്നൊക്കെ വിളിക്കുന്നു.
ഇതൊരു വലിയ കടല് പക്ഷിയാണ്.
മത്സ്യം, മുട്ട, ചെറിയ സസ്തനികൾ, അഴുകിയ വസ്തുക്കൾ എന്നിവ കഴിക്കുന്നു.
52-64 സെ.
മീ നീളം, 126-160 സെ.
മീ ചിറകു വിരിപ്പ്, 1.2-2.18 കി.
ഗ്രാം അവലംബം {{ cite book }} :  CS1 maint: multiple names: authors list ( link ) പുറത്തേക്കുള്ള കണ്ണികൾ (Brown Skua = Subantarctic Skua) - Species text in The Atlas of Southern African Birds Stercorarius antarcticus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Stercorarius antarcticus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
തവിപുല
തവിപുല മലയാള ഭാഷയിലെ ഒരു വൃത്തമാണ്.
മറ്റുള്ള വൃത്തങ്ങൾ വക്ത്രം , പത്ഥ്യാവക്ത്രം , ചപലാവക്ത്രം , വിപരീതപത്ഥ്യാവക്ത്രം , ഭവിപുല , മവിപുല , രവിപുല , നവിപുല എന്നിവയാണ്.
നാലാമക്ഷരം കഴിഞ്ഞ് തഗണമായാൽ തവിപുലാ ”
ജാറംകണ്ടി
കോഴിക്കോട് ജില്ലയിലെ ഓമശ്ശേരിയ്ക്കടുത്തുള്ള ഒരു പ്രദേശമാണ് ജാറംകണ്ടി .
ഇരുനൂറിലേറെ വർഷത്തോളമായി ഇവിടെ നിലകൊള്ളുന്ന ജാറവും മഖാമും സ്ഥിതി ചെയ്യുന്നതിനാലാണ് സ്ഥലത്തിന് ജാറംകണ്ടി എന്ന പേര് വന്നത്.
കൊടുവള്ളി എം.എൽ.എ കാരാട്ട് റസാഖിന്റെ പ്രാദേശിക വികസന ഫണ്ടിൽ നിന്ന് മൂന്ന് കോടി രൂപ ചെലവഴിച്ച് നവീകരിച്ച റോഡിൽ പി.ഡബ്ല്യൂ.
ഡി ജാറംകണ്ടി എന്ന നെയിംബോർഡ് സ്ഥാപിച്ചിരുന്നു.
ഇതിനെതിരെ മുസ്ലിംങ്ങളിലെ കേരളത്തിലെ  സലഫി വിഭാഗത്തിന് എതിർപ്പുണ്ടായിരുന്നു.
രാത്രിയിൽ ബോർഡ് പിഴുതെറിയപ്പെടുകയുണ്ടായി.
എന്നാൽ കൊടുവള്ളി പൊലീസ് ബോർഡ് പുനസ്ഥാപിക്കുകയും ചെയ്തതോടെ ഈ പ്രദേശം വാർത്താ മാധ്യമങ്ങളിൽ ചർച്ചയായി.
അവലംബങ്ങൾ ↑ ↑ {{ cite web }} : | last2= has numeric name ( help ) CS1 maint: numeric names: authors list ( link )
ജാറം
ജാറം ഇസ്ലാമികമല്ല എന്ന അഭിപ്രായം ഇസ്ലാമിലെ ന്യൂനപക്ഷവും തീവ്ര ചിന്താഗതിക്കാരുമായ വഹാബി ഭീകര സലഫികളുെടെതാണ്.
ബഹുഭൂരിപക്ഷം വരുന്ന ഇതര ഇസ്ലാമിക വിഭാഗങ്ങൾ അതിെനെ പുണ്യമായി വിശ്വസിക്കുന്നു.
മാത്രമല്ല സൗദിയിലെ മദീന എന്ന പ്രദേശെത്തെ പച്ച ഖുബ്ബക്കകത്തുള്ളത്  പ്രവാചകൻ മുഹമ്മദ് (സ) യുടെ ജാറമാണ്.
ജാറം വാക്കിൻറെ നിർവചനം മൃതകുടീരം എന്നാണ്.
മുസ്ലിം പുണ്യ ആത്മാക്കളുടെ മൃത കുടീരങ്ങളെയാണ് സാധാരണ ഗതിയിൽ ജാറം  എന്ന് വിശേഷിപ്പിക്കുന്നത്.
മസാർ(Arabic: مزار‎‎) എന്ന അറബി വാക്ക് ലോപിച്ചാണ് ജാറം എന്ന പദം രൂപപ്പെട്ടത് .
പ്രവാചകമാരുടെയോ , അനുചരരുടെയോ , പണ്ഡിതന്മാരുടെയോ സൂഫി ആധ്യാത്മികതയിലെ ആചാര്യന്മാരുടെയോ , സൂഫി യതികളുടെയോ ശവ കുടീരങ്ങൾ ആണ് ബഹു ഭൂരി പക്ഷം ജാറങ്ങളും.
ആത്മീയ പാത   സ്വീകരിക്കുന്നവർ ഇത്തരം മസാറുകൾ  സന്ദർശിക്കുകയെന്നത് സൂഫിസത്തിലെ ഒഴിച്ച് കൂടാനാവാത്ത ഒരു കടമയാണ്.
കല്ലറയിൽ  അടക്കം ചെയ്തിരിക്കുന്ന പുണ്യ വ്യക്തികളുടെ ആത്മാക്കൾ ദൈവിക അനുമതിയോടെ ആത്മീയ നിർദ്ദേശം  നൽകുമെന്ന് സൂഫികൾ വിശ്വസിക്കുന്നു.
ആത്മീയതയുടെ അനുഭൂതി നുകരണമെന്ന ഉദ്ദേശത്തോടെ ഇത്തരം കേന്ദങ്ങൾ  അധികവും ദർഗ്ഗ , ഖാൻഖാഹ് എന്നിവയുമായി ബന്ധപ്പെട്ടാണ് ഉണ്ടാകാറുള്ളത്.
ശൈഖ് ഹവന്ദി ജാറം താഷ്കെന്റ് ഉസ്‌ബെക്കിസ്ഥാൻ പിന്നാമ്പുറം
മുൻകാലങ്ങളിൽ ഖാൻഖാഹുമായി ബന്ധപ്പെട്ടുള്ള സ്മൃതി മണ്ഡപങ്ങളുടെ സൂക്ഷിപ്പുകാരായ സൂഫികൾ ജോലി എടുത്തായിരുന്നു അവിടങ്ങളിലെ താമസക്കാർക്കും, സന്ദർശനക്കാർക്കും  വേണ്ട സഹായങ്ങൾ ചെയ്തു കൊടുത്തിരുന്നത്.
പിൽക്കാലത്ത് പല രാജാക്കന്മാരും കുടീരങ്ങൾക്ക്  സഹായ ധനം നൽകുന്ന പതിവ് സ്വീകരിച്ചതോടു കൂടി സ്മൃതി മണ്ഡപങ്ങളുടെ  പാലിപാലനം രാജ്യ കടമയായി മാറി.
ഇന്ത്യ , ബംഗ്ളാദേശ് , പാകിസ്താൻ തുടങ്ങിയ ചുരുക്കം രാജ്യങ്ങളിൽ ഇത്തരം കുടീരങ്ങളുടെ  അധികാരം ചില കുടുംബങ്ങൾക്കും, സംഘടനകൾക്കും വീതിച്ചു നൽകിയിരിക്കുന്നു.
പതിവ് സൂഫി രീതികളിൽ നിന്നും വ്യത്യസ്തമായി അവിടങ്ങളിൽ ഭണ്ഡാരങ്ങളും, നേർച്ച കുറ്റികളും,പിരിവുകളും വഴി പണം സ്വീകരിക്കുകയും, കർമ്മങ്ങൾക്ക് പ്രതേകം ഫീസ് ഈടാക്കുകയും ചെയ്യുന്നു.
ആത്മീയത എന്നതിലുപരി ഒരു കച്ചവടമായാണ് ഇന്ത്യൻ ഉപ ഭൂഖണ്ഡത്തിലെ സൂഫി ശവ കുടീരങ്ങൾ പ്രവർത്തിക്കുന്നത് എന്ന ആക്ഷേപം ഉയരാറുണ്ട് .
ഇതര രാഷ്ട്രങ്ങളിലെ     സൂഫികൾ പരിപാലിക്കുന്ന മഖ്ബറകളിൽ സന്ദർശകരിൽ നിന്നും പണമീടാക്കാതെ സേവനങ്ങൾ നൽകാൻ ശ്രമിക്കുമ്പോൾ ഇന്ത്യൻ ഉപ ഭൂഖണ്ഡങ്ങളിൽ പണ സമ്പാദനത്തിനായി പുണ്യാളന്മാരുടെ ശവകുടീരങ്ങൾ ദുരുപയോഗപ്പെടുത്തുന്നു എന്നാണ് പല സൂഫി സന്യാസികളും ആരോപിക്കുന്നത്.
ഇവിടങ്ങളിലെ  ശവകുടീരങ്ങളിൽ അരങ്ങേറുന്ന സാഷ്ടാംഗം ചെയ്യൽ, പ്രദക്ഷിണം,പുഷ്പവൃഷ്ടി നടത്തൽ, എണ്ണയും ഭസ്മവും  നൈവേദ്യം നൽകൽ, വിശറി അനുഗ്രഹം, വിളക്കും-തിരിയും-മെഴുകു തിരികളും കല്ലറകൾക്കു മുകളിൽ കത്തിച്ചു വെക്കൽ, സ്ത്രീ പുരുഷന്മാർ ഇട  കലർന്നുള്ള നൃത്തം, പ്രമുഖ ശവ കുടീരങ്ങളുടെ ബ്രാഞ്ചുകൾ ആരംഭിക്കൽ എന്നിവയൊക്കെ കച്ചവട തന്ത്രമായാണ് അവർ   വിലയിരുത്തുന്നത്.
ഇങ്ങനെയുള്ള കാര്യങ്ങൾ ആത്മീയതയ്ക്ക് പകരം ആസക്തിയാണ് സമ്മാനിക്കുകയെന്നാണ് ആക്ഷേപവും ചില സൂഫികളുടെ ഭാഗത്തു നിന്നും ഉയരാറുണ്ട്.
ശാഹ് ദഹ്‌ലവിയെ പോലുള്ള നക്ഷബന്ദിയ്യ സൂഫി സന്യാസികൾ ഇത്തരം കാര്യങ്ങൾ സൂഫിസവുമായി ബന്ധമില്ലാത്തതാണെന്നും പറഞ്ഞു രംഗത്തിറങ്ങിയത് മുൻ കാലങ്ങളിൽ സംഘർഷത്തിന് വഴി വെച്ചിരുന്നു.
ജാരവൃത്തി ഇംഗ്ലീഷ് വിലാസം https://ml.wikipedia.org/wiki/Adultery വിക്കിപീഡിയ സെൻസർ ചെയ്തിട്ടില്ല .
വിവാഹിതരായ സ്ത്രീയോ, പുരുഷനോ തങ്ങളുടെ ഭർത്താവിന്റെയോ ഭാര്യയുടെയോ അറിവോ സമ്മതമോ ഇല്ലാതെ മറ്റൊരു പുരുഷനും സ്ത്രീയു മായി വിവാഹേതരമായി പ്രണയമോ ലൈംഗികബന്ധമോ ചിലപ്പോൾ രണ്ടും കൂടിയോ നടത്തുന്നതിനെയാണ് വിവാഹേതരബന്ധം (Adultery) എന്ന് പറയുന്നത്.
ഇത്തരം ബന്ധങ്ങളിൽ പലപ്പോഴും മാനസികമായ അടുപ്പവും തീവ്രമായ സ്നേഹവും ഒക്കെ കാണപ്പെടാറുണ്ട്.
ജാരവൃത്തി എന്ന വാക്ക് മിക്കപ്പോഴും പുരുഷാധിപത്യ സമൂഹത്തിൽ സ്ത്രീയുടെ വിവാഹേതരബന്ധം കുറിക്കാൻ ആണ്‌ ഉപയോഗിക്കുക. 'ജാരൻ' എന്നത് അന്യപുരുഷനെ കുറിക്കാൻ ഉപയോഗിക്കുന്ന വാക്കാണ്.
സ്ത്രീകളുമായി ബന്ധമുള്ള പരപുരുഷന് മാത്രമേ ജാരൻ എന്ന വാക്ക് ബാധകം ആകുന്നുള്ളു എന്ന്‌‌ പുരുഷ മേൽക്കോയ്മയുള്ള ചില സമൂഹങ്ങളിൽ (സ്ത്രീകളെ താഴ്ത്തി കാണിക്കാൻ) ഉപയോഗിച്ചിരുന്നു.
പുരുഷന്മാരുടെ വിവാഹേതരബന്ധം സൂചിപ്പിക്കാൻ 'പരസ്ത്രീബന്ധം' എന്നൊരു വാക്ക് നിലവിലുണ്ട്.
എന്നാൽ വിവാഹേതരബന്ധം എന്ന വാക്കാണ് ഇന്ന് കൂടുതലായി ഉപയോഗിച്ച് കാണുന്നത്.
സ്ത്രീയുടെ വിവാഹേതരബന്ധത്തെ മിക്ക മതങ്ങളും യാഥാസ്ഥിക സമൂഹങ്ങളും ഒരു പാപമായി  പരിചയപ്പെടുത്തുന്നത് കാണാം.
എന്നാൽ പുരുഷന്മാർക്ക് സാമൂഹികമായ ഇത്തരം നിയന്ത്രണങ്ങൾ കുറവാണ്.
പുരുഷൻ നടത്തുന്ന പരസ്ത്രീ ബന്ധങ്ങൾ ഒരു വലിയ കഴിവായി കാണുകയും അതേസമയം സ്‌ത്രീകളെ ഇകഴ്ത്തുകയും ചെയ്യുന്ന പ്രവണത പല പുരുഷാധിപത്യ സമൂഹങ്ങളിലും കാണപ്പെടാറുണ്ട്.
അതിന്റെ ഭാഗമായി പലപ്പോഴും വിവാഹേതര ബന്ധത്തിൽ ഏർപ്പെടുന്ന വ്യക്തികൾക്ക് നിയമവിരുദ്ധമായ അതിക്രമങ്ങൾ നേരിടേണ്ടി വരാറുണ്ട്.
ഇതുമായി ബന്ധപെട്ടു ' സദാചാര പോലീസ് ' എന്നൊരു പദപ്രയോഗവും ഉപയോഗിച്ച് കാണാറുണ്ട്.
മതപരവും സദാചാരപരവുമായ വിശ്വാസങ്ങൾ കണക്കിലെടുത്ത് പല രാജ്യങ്ങളിലും വിവാഹേതരബന്ധത്തെ ക്രിമിനൽ കുറ്റമായും കണക്കാക്കുന്നുണ്ട്, പ്രത്യേകിച്ചും മതനിയമങ്ങൾ അടിസ്ഥാനമാക്കിയ ചില രാഷ്ട്രങ്ങളിൽ.
എന്നിരുന്നാലും എല്ലാ സമൂഹങ്ങളിലും രഹസ്യ സ്വഭാവത്തോടെ വിവാഹേതര ബന്ധങ്ങൾ നടക്കാറുള്ളതായി കണക്കുകൾ സൂചിപ്പിക്കുന്നു .
പലവിധ കാരണങ്ങൾ കൊണ്ട് ആളുകൾ ഒന്നിലധികം ബന്ധങ്ങൾ തെരെഞ്ഞെടുക്കാറുണ്ട്.